

**Дизель, авиациялық отын және бензин экспортына тыйым салуларды қолдану мерзiмiн ұзарту туралы**

***Күшін жойған***

Қазақстан Республикасы Үкіметінің 2005 жылғы 31 желтоқсандағы N 1332 Қаулысы. Күші жойылды - Қазақстан Республикасы Үкіметінің 2008 жылғы 20 ақпандағы N 171 Қаулысымен

*Күші жойылды - Қазақстан Республикасы Үкіметінің 2008.02.20.*

 N 171

*Қаулысымен.*

      Қазақстан Республикасының 2003 жылғы 5 сәуiрдегi Кеден кодексiнiң
 8-бабының
 2-тармағына сәйкес Қазақстан Республикасының Yкiметi
**ҚАУЛЫ ЕТЕДI**
:

      1. Қазақстан Республикасы Үкiметiнiң кейбiр шешiмдерiне мынадай өзгерiстер енгiзiлсiн:

      1) "Дизель отынын әкетуге уақытша тыйым салуды енгiзу туралы" Қазақстан Республикасы Yкiметiнiң 2005 жылғы 30 маусымдағы N 665
 қаулысында
 (Қазақстан Республикасының ПҮКЖ-ы, 2005 ж., N 27, 342-құжат):

      1-тармақта:

      "2005 жылғы 1 шiлде-31 желтоқсан" деген сөздер "2005 жылғы 1 шiлде-2006 жылғы 7 ақпан" деген сөздермен ауыстырылсын;

      "отын мен вакуумдық газойлды" деген сөздер "отынды" деген сөзбен ауыстырылсын;

      2) "Авиациялық отынды әкетуге уақытша тыйым салуды енгiзу туралы" Қазақстан Республикасы Үкiметiнiң 2005 жылғы 19 тамыздағы N 850
 қаулысында
 (Қазақстан Республикасының ПҮКЖ-ы, 2005 ж., N 32, 444-құжат):

      1-тармақтағы "2005 жылғы 31 желтоқсан" деген сөздер "2006 жылғы 7 ақпан" деген сөздермен ауыстырылсын;

      3) "Бензин әкетуге уақытша тыйым салуды енгiзу туралы" Қазақстан Республикасы Yкiметiнiң 2005 жылғы 11 қазандағы N 1015
 қаулысында
 (Қазақстан Республикасының ПҮКЖ-ы, 2005 ж., N 37, 522-құжат):

      1-тармақтағы "2005 жылғы 31 желтоқсан" деген сөздер "2006 жылғы 7 ақпан" деген сөздермен ауыстырылсын.

      2. Қазақстан Республикасы Қаржы министрлiгiнiң Кедендiк бақылау комитетi осы қаулыны орындау жөнiндегi қажеттi шараларды қабылдасын.

      3. Қазақстан Республикасы Сыртқы iстер министрлiгi белгiленген тәртiппен Еуразия экономикалық қоғамдастығының Интеграциялық комитетiн Қазақстан Республикасының аумағынан вакуумдық газойлды әкетуге тыйым салынғаны туралы және Қазақстан Республикасының аумағынан дизель, авиациялық отынды және бензиндi әкетуге тыйым салу мерзiмi ұзартылғандығы туралы хабардар етсiн.

      4. Осы қаулы алғаш рет ресми жарияланған күнiнен бастап қолданысқа енгiзiледi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК